recursal/SuperWikiNEXT-32B huggingface dataset:
'**ফিডল' নদী** (ইংরেজি: Fiddle River, অনুবাদ 'বেহালা নদী') কানাডার আলবার্টা প্রদেশের জেসপার জাতীয় উদ্যানে অবস্থিত একটি নদী। নদীটির উৎপত্তি ফিডল গিরিপথে এবং মোহনা আথাবাস্কা নদীতে। এটি আথাবাস্কা নদীর একটি মাঝারি দৈর্ঘ্যের উপনদী। আথাবাস্কায় পতনের পূর্বে ফিডল নদীর কতিপয় শাখা নদী আছে।

প্রবাহ
------

ফিডল নদী জেসপার জাতীয় উদ্যানের ফিডল গিরিপথ হতে উৎপন্ন হয়েছে। ব্রায়ান্ট পর্বত, গ্রেগ পর্বত, স্যার হ্যারল্ড মিচেল পর্বত ও বেরি পর্বতের বারিপাত ও বরফ গলা পানি এই নদীর মূল জল সরবরাহকারী। ফিডল গিরিপথ হতে নদীটি উত্তর-পশ্চিম দিকে প্রবাহিত হয়ে জেসপার জাতীয় উদ্যানের পূর্ব প্রবেশদ্বারের নিকটে আথাবাস্কা নদীতে মিশেছে। নদীটির কিছুপথ জনপ্রিয় মিয়েট উষনপ্রসবনে যাওয়ার রাস্তার সমান্তরাল প্রবাহিত হয়েছে।

নামকরণ
------

ফিডল নদী এবং একই সাথে ফিডল পর্ব চূড়া, ফিডল গিরিপথ ও ফিডল পর্বতমালা'র নামকরণ নিয়ে দুইটি গল্প প্রচলিত আছে। ফিডল পর্বতমালার মধ্য দিয়ে একটি নির্দিষ্ট গতি ও পথে বায়ুপ্রবাহ হলে ফিডল বা বেহালার চতূর্থ তারের মত সুর তৈরী হয়। দ্বিতীয় গল্পও অনুযায়ী ফিডল পর্বতমালার সীমারেখা বেহালার আকৃতির মত। ১৮৪৬ সালে নদীটিকে প্রথম ফিডল নদী নামকরণ করা হয়।

শাখা নদী
--------

* পোচার্স নালী
* স্লাইড নালী
* সালফার নালী
* ও'হাগান নালী
* মিস্টেরি নালী
* ভিলেনুয়েভ নালী
* মরিস নালী
* এশলার নালী

তথ্যসূত্র
---------

1. 1 2  Mussio Ventures (2004). *Central Alberta Backroad Mapbook.* Burnaby: Mussio Ventures.
2. ↑  Karamitsanis, Aphrodite (1991). *Place Names of Alberta, Volume 1*. Calgary: University of Calgary Press, pg. 87
প্রবেশদ্বার: ভূগোল
**ফিডেলিটি** বা **বিশ্বস্ততা** (ইংরেজি: Fidelity) হল বিশ্বস্ততা বা অনুগত হবার গুণ। এর সত্যিকারের অর্থ শাসনকর্তা বা রাজার প্রতি দায়িত্বের সাথে সম্পর্কিত। আর বিস্তারিত বিবেচনা করলে এটি দুজনের মধ্যে বিশ্বস্ততা বোঝায়। ফিডেলিটি শব্দটি ল্যাটিন ভাষা থেকে এসেছে।

ফিডেলিটি বলতে এটাও বোঝায় যে কোন কিছুর অনুকরণ কতটা সঠিক। উদাহরণস্বরূপ, একটি জীর্ণ গ্রামোফোন রেকর্ড বা সংরক্ষণের ফিডেলিটি একটি নতুন গ্রামোফোন রেকর্ড বা সংরক্ষণের ফিডেলিটি থেকে অনেক কম হবে। আবার ২০ শতকের শুরুর দিকের অডিও রেকর্ডিং বা সংরক্ষণের ফিডেলিটির চেয়ে এখনকার অডিও রেকর্ডিং বা সংরক্ষণের ফিডেলিটি অনেক বেশি। ১৯৫০ এর দিকে রেকর্ডিং যন্ত্রপাতি যা অনেক নিখুত শব্দ পুনরুৎপাদন করতে পারত, সেগুলোর জন্য "হাই ফিডেলিটি" বা "হাই ফাই" শব্দটি অনেক জনপ্রিয় হয় । ইলেক্ট্রনিক্সে ফিডেলিটি বলতে বোঝায়, উৎপাদ সংকেতের তুলনায় প্রদত্ত সংকেতের গুণাগুণ।

বৈজ্ঞানিক প্রতিরূপ এবং অনুকরণের ক্ষেত্রে ফিডেলিটি বলতে বোঝায় যে একটি প্রতিরূপ (মডেল) বা অনুকরণ (সাইমুলেশন) কত ভাল ভাবে বাস্তব জগতের কোন বস্তু, বৈশিষ্ট বা অবস্থাকে পুনরুতপাদন করতে পারে। সেই অর্থে ফিডেলিটি হল একটি প্রতিরূপ (মডেল) বা অনুকরণ (সাইমুলেশন) এর বাস্তবতার মাপকাঠি।

"ওয়াই ফাই" শব্দটি কিছু তারহীন ইলেক্ট্রনিক্স ডিভাইসের সুবাদে ছড়িয়েছে। যদিও "ওয়াই ফাই" শব্দটি "ওয়ারলেস ফিডেলিটি" এর সংক্ষেপ হিসেবে যথেষ্ট সুনাম পেয়েছে, ওয়াই ফাই আসলে ওয়াই ফাই এলায়েন্স এর বাণিজ্যিক ব্রান্ড।

প্রগ্রাম মূল্যায়নের ক্ষেত্রে ফিডেলিটি বলতে বোঝায় যে প্রণালীগুচ্ছ যত টুকু হবার কথা ছিল তার কতটা কাছাকাছি তৈরী করা হয়েছে।

তথ্যসূত্র
---------

1. ↑  "SISO-REF-002-1999: Fidelity Implementation Study Group Report"। ১৮ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১০।
2. ↑  "The History of WiFi"। *Purple* (ইংরেজি ভাষায়)। ২০১৪-০৫-২৫। সংগ্রহের তারিখ ২০১৯-০৭-৩০।
জলাশয় বাগান
একটি **জলাশয় বাগান** হচ্ছে এমন একটি বাগান যা পরিকল্পিত ভূদৃশ্য এবং সাধারণত প্রাকৃতিক সৌন্দর্যের জন্য তৈরি করা হয়। এই বাগানে বন্যপ্রাণী বাসস্থানের বা সাঁতারের জন্য নির্মিত একটি জল বিশিষ্ট্য।

বিবরণ
-----

যেকোন বড় ধরনের গাছ থেকে দূরে চৌবাচ্চা বা জলাশয় নির্মাণ করতে হবে। এতে করে গাছের শিকড়ের চাপে চৌবাচ্চা বা জলাশয়ের সিমেন্টের দেওয়ালে ফাট ধরবে না। চৌবাচ্চা বা জলাশয় থেকে পানি বের করার জন্য পাইপ রাখতে হবে। পানির পর্যাপ্ত ব্যবস্থা রাখতে হবে।অনেকে শখ করে বাড়ির এককোণে চৌবাচ্চাতৈরি করে মাছ ছাড়ে। সেই চৌবাচ্চাতেই বাগান করা যায়। একটু পরিকল্পনা করে কিছু জলজ উদ্ভিদ নির্বাচন করে তাতে লাগালেই জলাশয় বাগান তৈরি হয়ে যাবে।

উদ্ভিদ নির্বাচন
---------------

রঙবাহারী শালক, পদ্ম, নিফ ফিয়া লোটাস, অডোরাটা, জল লিলি, নিমফিয়া স্টেলেটা, নিমফিয়া সালফরিয়া প্রভৃতি। জলজ উদ্ভিদ জলাধারের ভেতর লাগানো যাবে।

চিত্রশালা
---------

* Stream Garden Trengwainton
* Singapore Botanic Gardens
* Scrape Burn, Dawyck Botanic Gardens
* Stepping stones, Tollymore

তথ্যসূত্র
---------

1. ↑  বালাইলাল জানা: ক্যাকটাস ও ফুলচাষ, পশ্চিমবঙ্গ রাজ্য পুস্তকপর্ষৎ, কলকাতা, প্রথম প্রকাশ মার্চ ১৯৮৮, পৃষ্ঠা, ১৬০-১৬২
**জলিনজার-এলিসন সংলক্ষণ** (ইংরেজি: Zollinger–Ellison Syndrome (ZES)) হলো এমন একটি রোগ যেখানে অগ্ন্যাশয়ে পাকার্বুদ (গ্যাস্ট্রিনোমা নামক অর্বুদ (টিউমার) গঠিত হবার ফলে প্রচুর পরিমাণে গ্যাস্ট্রিন হরমোন ক্ষরণ হয় যা পাকস্থলীর প্রাচীরের কোষকে উদ্দীপিত করে এবং এর ফলে পাকস্থলীতে মাত্রাতিরিক্ত অম্ল (অ্যাসিড) নিঃসৃত হয়ে পাকস্থলীতে ক্ষতের সৃষ্টি হয়। এই রোগটি বিক্ষিপ্তভাবে যে কোনও ব্যক্তির হতে পারে অথবা অযৌন-ক্রোমোজোমমূলক প্রকট পারিবারিক সংলক্ষণ (অটোসোমাল ডমিন্যান্ট ফ্যামিলিয়াল সিনড্রোম) হিসাবে হতে পারে, যেটি ১নং প্রকারের বহুগুণাত্মক অন্তঃক্ষরা নবকলায়ন (মাল্টিপল এন্ডোক্রাইন নিওপ্লাসিয়া টাইপ-১) নামে পরিচিত। প্রাথমিকভাবে অর্বুদটি অগ্ন্যাশয়, গ্রহণী (ডুওডেনাম) বা পেটের লসিকাগ্রন্থিতে থাকতে পারে, তবে অন্যান্য অবস্থান যেমন হৃৎপিণ্ড, ডিম্বাশয়, পিত্তাশয়, যকৃৎ, বৃক্ক প্রভৃতি অঙ্গেও এটি থাকার প্রমাণ পাওয়া গিয়েছে।

মার্কিন যুক্তরাষ্ট্রের ওহাইও রাজ্য বিশ্ববিদ্যালয়ের শল্যবিদ রিচার্ড মিল্টন জলিনজার ও ই এইচ এলিসন ১৯৫৫ সালের এপ্রিল মাসে সর্বপ্রথম এই রোগের বর্ণনা দেন এবং পরবর্তীতে *অ্যানালস অব সার্জারি* নামক গবেষণা সাময়িকীতে এই বিবরণ প্রকাশ করেন।

লক্ষণ ও উপসর্গ
--------------

জলিনজার-এলিসন সংলক্ষণ রোগীদের পেটে ব্যথা এবং ডায়রিয়া হতে পারে। যাদের পাকস্থলী এবং ছোট অন্ত্রের গুরুতর ক্ষত রয়েছে তাদের ক্ষেত্রেও রোগ নির্ণয়ের সন্দেহ করা হয়, বিশেষ করে যদি তারা চিকিৎসায় সাড়া দিতে ব্যর্থ হয়।

* দীর্ঘস্থায়ী ডায়রিয়া, স্টেটোরিয়াসহ (চর্বিযুক্ত মল)
* খাদ্যনালীতে ব্যথা, বিশেষ করে রাতে খাবারের মধ্যে এবং পরে
* বমি বমি ভাব
* ঘ্রাণ
* রক্ত বমি করা
* অপুষ্টি
* ক্ষুধামান্দ্য
* ম্যালাবসর্পশন

তথ্যসূত্র
---------

1. ↑  *Zollinger-Ellison Syndrome* at eMedicine
2. ↑  
Zollinger RM, Ellison EH (১৯৫৫)। "Primary peptic ulcerations of the jejunum associated with islet cell tumors of the pancreas"। *Ann. Surg.*। **142** (4): 709–23; discussion, 724–8। ডিওআই:10.1097/00000658-195510000-00015। পিএমআইডি 13259432। পিএমসি 1465210 অবাধে প্রবেশযোগ্য।
3. ↑
4. ↑  "Zollinger-Ellison Syndrome"। *National Institute of Diabetes and Digestive and Kidney Diseases (NIDDK)*। সংগ্রহের তারিখ ২২ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সারাহ জেন টেইলর** (ইংরেজি: Sarah Taylor; জন্ম: ২০ মে ১৯৮৯) হলেন একজন ইংরেজ ক্রিকেটার। তিনি তার উন্মুক্ত স্ট্রোক খেলার জন্য পরিচিত একজন উইকেটরক্ষক-ব্যাটসম্যান। সারাহ সাধারণত একদিনের আন্তর্জাতিক ম্যাচে উদ্বোধনী ব্যাটসম্যান এবং টেস্ট ক্রিকেট ম্যাচে মিডল অর্ডার ব্যাটসম্যান হিসেবে ব্যাটিং করে থাকেন। তিনি ২০০৮ সালে অস্ট্রেলিয়ায় এ্যাশেজের জন্য অপরিবর্তিত রাখা ইংল্যান্ড দলের সদস্য ছিলেন। তিনি সাসেক্স ক্রিকেট দলের হয়ে কাউন্টি ক্রিকেট খেলেন। তিনি ২০০৮ সালে সুপার ৪এসে ইমারাল্ডস এর হয়ে খেলছেন।

খেলোয়াড়ী জীবন
---------------

টেইলর এবং হলি কলভিনকে ব্রাইটন কলেজের ছেলেদের দলে অন্তর্ভুক্তি করা হলে মেরিলেবোন ক্রিকেট ক্লাব এর মধ্যে কিছু বিতর্ক সৃষ্টি হত।

২০০৯ সালের ৩০ জুন তারিখে, তিনি একজন ইংরেজ ক্রিকেটার কর্তৃক অস্ট্রেলিয়ার বিরুদ্ধে সর্বোচ্চ ব্যক্তিগত স্কোরার হিসাবে ইনিড বেকওয়েল এর ১৯৭৩ সালে করা ১১৮ রানকে টপকে ২য় একদিনের আন্তর্জাতিক মধ্যে তিনি ১২০ রান করার গৌরব অর্জন করেন। ২০০৮ সালের ৮ আগস্টে তিনি দক্ষিণ আফ্রিকার বিরুদ্ধে ইংল্যান্ডের হয়ে লর্ডসে *ক্যারোলিন এটকিনস'* এর সাথে ২৬৮ রানের প্রথম উইকেট জুটিতে নারীদের একদিনের আন্তর্জাতিক ক্রিকেটে সর্বোচ্চ রানের রেকর্ড গড়েন। তিনি ১২৯ রানের অসাধারণ একটি ইনিংস খেলেছিলেন।

কীর্তিগাথা
----------

ইংল্যান্ডের সপ্তম খেলোয়াড় হিসেবে শততম ওডিআইয়ে অংশ নেন। তবে আইসিসি মহিলাদের চ্যাম্পিয়নশীপের ঐ খেলায় টেলর ২ বল মোকাবেলা করে শাবনিম ইসমাইলের বলে শূন্যরানে বোল্ড হন। তিনি ১২ ফেব্রুয়ারি, ২০১৬ তারিখে সেঞ্চুরিয়নে স্বাগতিক দক্ষিণ আফ্রিকার বিপক্ষে দ্বিতীয় একদিনের ঐ আন্তর্জাতিকে পাঁচ উইকেটে পরাজয়বরণ করে তার দল।

তথ্যসূত্র
---------

1. ↑  Liz Lightfoot (২৫ জুলাই ২০০৬)। "Cricket girls defy their MCC critic"। *Telegraph.co.uk*। সংগ্রহের তারিখ ১২ জুলাই ২০০৮।
2. ↑  "Record falls as England women win"। *BBC Sport*। BBC। ৮ আগস্ট ২০০৮। সংগ্রহের তারিখ ৯ আগস্ট ২০০৮।
3. ↑  South Africa v England, 2nd Women's ODI, Centurion February 12, 2016, Lee fires SA to victory in Taylor's 100th ODI

বহিঃসংযোগ
---------

* ইএসপিএনক্রিকইনফোতে সারাহ টেইলর উইকিউপাত্তে এটি সম্পাদনা করুন (ইংরেজি)
**জামাই বদল** হল রবি কিনাগী পরিচালিত একটি বাংলা হাস্যরসাত্মক চলচ্চিত্র। এই ছবিটি ১৮ জানুয়ারী ২০১৯ সালে সুরিন্দর ফিল্মসের প্রযোজনায় মুক্তি পায়। জামাই বদল আসলে ক্যারি অন জট্টা নামক একটি পাঞ্জাবি চলচ্চিত্রের পুনঃনির্মাণ।

কাহিনী
------

আইনজীবী গৌরিশঙ্কর চাকলাদারের দুই ছেলে, হরিশঙ্কর ও কৃশ। হরিশঙ্কর তার বাবার মতো একজন আইনজীবী কিন্তু ছোট ছেলে কৃশ জীবন সম্পর্কে উদাসীন ও কর্মবিমুখ। পিতার নিয়োজিত কাজে তার মন নেই বরং সে তার বন্ধু গুঞ্জনের সাথে জীবন উপভোগ করতেই ব্যস্ত থাক গুঞ্জনের একটি প্রেমিকা আছে, তার নাম প্রীতি। একদিন তারা সকলে বেড়াতে যায় ও কৃশ বর্ষা নামক একটি মেয়ের প্রেমে পড়ে। বর্ষার শর্ত হল সে কেবল কোনো অনাথকেই বিয়ে করবে, যার কেউ নেই। অগত্যা কৃশকে মিথ্যা কথা বলতে হয় নিজের সম্পর্কে। তাকে সাহায্য করতে মিথ্যা বলে গুঞ্জনও। মিথ্যা বলায় তাদের পড়তে হয় নানা বিপত্তিতে। শেষ পর্ষন্ত সব ফাঁস হয়ে যায়। প্রথমে বর্ষা মেনে না নিলেও পরে মেনে নেয়।এভাবেই শেষ হয় সিনেমা।

অভিনয়
------

* সোহম চক্রবর্তী - কৃশ
* কৌশানী মুখোপাধ্যায় - বর্ষা
* পায়েল সরকার - প্রীতি
* হিরণ - গুঞ্জন
* শান্তিলাল মুখার্জী
* ভারত কল
* সুপ্রিয় দত্ত - কৃশের বাবা

তথ্যসূত্র
---------

1. ↑  "ট্রেলার প্রকাশ: 'জামাই বদল'-এর মজার গল্প শোনাতে আসছেন রবি কিনাগি"। *NDTVMovies.com* (ইংরেজি ভাষায়)। ২০১৯-০৭-০৬ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৬।
সিংহ ও বাঘের সাথে দরবেশ, মুঘল চিত্রকলা, গ.(১৬৫০)
অটোমান দরবেশ, আমেডিও প্রিজিওসি দ্বারা চিত্রিত। আনুমানিক ১৮৬০ এর দশকের।
**দরবেশ** (ফার্সি: درویش‎‎) হল এমন একজন ইসলাম ধর্মীয় ব্যক্তি যিনি বস্তুগত দারিদ্র্যকে বেছে নিয়েছেন বা গ্রহণ করেছেন। দরবেশ বা দারভেশ শব্দটি ফার্সি এবং তুর্কি ভাষায় পাওয়া যায়। এটি আরবি শব্দ *ফকির* -এর সাথে সঙ্গতিপূর্ণ। অহংকার ও *নফসের* বিভ্রম পরিত্যাগ করে আল্লাহর কাছে পৌঁছানোর জন্যে তাদের মূল ফোকাস হয় ভালবাসা এবং সেবার সার্বজনীন মূল্যবোধের উপর।

বেশিরভাগ দরবেশ আল্লাহর নৈকট্য অর্জনের জন্যে বিভিন্ন শারীরিক পরিশ্রম বা ধর্মীয় অনুশীলনের মাধ্যমে *যিকির* অনুশীলন করার জন্য পরিচিত।তাদের সবচেয়ে জনপ্রিয় অনুশীলন হল সামা, যা ১৩ শতকের বিশিষ্ট দরবেশ রুমির সাথে সম্পর্কিত। লোককাহিনীগুলোতে দরবেশদের প্রায়শই অলৌকিক কাজ করার ক্ষমতা এবং অলৌকিক ক্ষমতার জন্য কৃতিত্ব দেওয়া হয়। ঐতিহাসিকভাবে দরবেশ শব্দটি বিভিন্ন ইসলামী রাজনৈতিক আন্দোলন বা সামরিক সত্তার উপাধি হিসেবেও ব্যবহৃত হয়েছে।

তথ্যসূত্র
---------

1. ↑  "Dervish - Definition and More from the FreeMerriam - Webster Dictionary"। M-w.com। সংগ্রহের তারিখ ২০১২-০২-১৯।
2. 1 2  *Encyclopaedia Islamica*।
3. 1 2  *Encyclopaedia of Islam, Second Edition*।
4. ↑  Frederick William *Hasluck Christianity and Islam Under the Sultans, Band 1* Clarendon Press 1929 p. 281
**জামানিয়া** (ইংরেজি: Zamania) ভারতের উত্তর প্রদেশ রাজ্যের গাজীপুর জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৫°২৬′ উত্তর ৮৩°৩৪′ পূর্ব﻿ / ﻿২৫.৪৩° উত্তর ৮৩.৫৭° পূর্ব﻿ / 25.43; 83.57। সমুদ্র সমতল হতে এর গড় উচ্চতা হল ৫৮ মিটার (১৯০ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে জামানিয়া এর জনসংখ্যা হল ২৮,৮৮৫ জন। এর মধ্যে পুরুষ ৫২% এবং নারী ৪৮%।

জামানিয়া শহরের সাক্ষরতার হার ৫৯%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে জামানিয়া এর সাক্ষরতার হার বেশি।

জামানিয়া এর জনসংখ্যার ১৮% হল ৬ বছর বা তার কম বয়সী।

তথ্যসূত্র
---------

1. ↑  "Zamania"। *Falling Rain Genomics, Inc*। সংগ্রহের তারিখ সেপ্টেম্বর ২৫, ২০০৬।
2. ↑  "ভারতের ২০০১ সালের আদম শুমারি"। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৫, ২০০৬।

*এই নিবন্ধটি ভারতের উত্তর প্রদেশ রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**ভাস্করবর্মন** প্রাচীন কামরুপ রাজ্যের একজন শাসক এবং কামরুপের বর্মণ রাজবংশের স্থপতি। যিনি বঙ্গের গৌড় রাজ্যসহ আরও অনেক ক্ষুদ্র ক্ষুদ্র রাজ্যকে নিজ শাসনের অন্তর্ভুক্ত করে খ্রিস্টীয় সপ্তম শতাব্দির একজন শক্তিশালী নৃপতি হিসেবে আবির্ভুত হয়েছিলেন। ভাস্করবর্ম ছিলেন বৌদ্ধ ধর্মাবলম্বী। তারই আমন্ত্রণে চৈনিক পরিব্রাজক হিউয়েন সাং ভারত ভ্রমণে এসেছিলেন।

ভাস্করবর্মণের রাজ্য বিবরণ
-------------------------

ভাস্করবর্মণ *৬০০-৬৫০* খ্রিষ্টাব্দে কামরুপ রাজ্যের শাসক ছিলেন। যাঁর শাসনকালে চীনা পরিব্রাজক হিউয়েন সাং কামরূপ রাজ্য ভ্রমণে আসেন। প্রকৃত রাজধানী ছিল প্রাগজ্যোতিষপুরে যা বর্তমান গোহাটির আশেপাশের জাতীয় এবং দিসপুর এলাকার অধীন।

ভাস্করবর্মণ পরিচিতি
-------------------

ভাস্করবর্মণের পুরাকৃতি
----------------------

তথ্যসূত্র
---------

1. ↑  History of ancient India. By Rama Shankar Tripathi. Section a Assam, p351, Motilal Banarsidass Publishers, 1st Edition: Delhi, 1942।
2. ↑  Indian Civilization and Culture. By Suhas Chatterjee. M D Publication PVT. LTD, New Delhi. 1st published 1998.
3. ↑  শ্রীহট্রের ইতিবৃত্ত
**দাগি ছাতারে** (বৈজ্ঞানিক নাম: *Turdoides earlei*) বা **ডোরা সাতভায়লা** Leiothrichidae (লিওথ্রিকিডি) গোত্র বা পরিবারের অন্তর্গত *Turdoides* (টুর্ডোইডিস) গণের অন্তর্গত এক প্রজাতির মাঝারি গায়ক পাখি। এরা সাধারণত ছয় থেকে দশটির দলে বিচরণ করে, অধিকাংশ সময়ে সাতটি ছাতারেকে একসাথে দেখা যায়। দাগি ছাতারের বৈজ্ঞানিক নামের অর্থ *আর্লির দামার সহজাত* (লাতিন: *turdus* = দামা, *oides* = সাদৃশ্য, *earlei* = উইলিশ আর্লি, ব্রিটিশ বণিক, ১৮৫৫)। পাখিটি বাংলাদেশ, ভারত ছাড়াও দক্ষিণ এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৯ লক্ষ ৫৭ হাজার বর্গ কিলোমিটার। বিগত কয়েক দশক ধরে এদের সংখ্যা কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

বিবরণ
-----

দাগি ছাতারে সাধারণত নলখাগড়ার বন, শনবন, নদীর ধার, ছোট ঝোপ এবং বর্ধিষ্ণু জলায় বিচরণ করে। এরা বেশ সামাজিক পাখি। এরা দলবদ্ধভাবে বসবাস করে। চলেও দলবদ্ধভাবে। দলনেতা আছে কি না, তা জানা যায়নি। তবে দলের প্রথম পাখিটি যে দিকে উড়ে যাবে, অন্যরা তাকেই অনুসরণ করবে। কেউ পথ হারালে অন্যরা ডাকাডাকি করে তাকে পথ চিনতেও সাহায্য করে।

দাগি ছাতারে ডোরাযুক্ত মাঝারি আকারের পাখি। লেজ লম্বা। দেহের দৈর্ঘ্য চার ইঞ্চি (২১ সেমি)। পালক মেটে বাদামি, তার ওপর কালচে বাদামি রেখা থাকে, যা মাথা, ঘাড়, পিঠ হয়ে লেজের আগ পর্যন্ত বিস্তৃত থাকে। চোখের মণি হলুদ, ঠোঁট হালকা হলুদ, পা সিসা রঙের ও নখর গোলাপি। প্রজননের সময় মার্চ থেকে অক্টোবর। পানির কাছাকাছি নিচু ঝোপে, ঘাসবনে বাসা বানায়। বাসার উপকরণ ঘাস, লতাপাতা। বাসা গোলাকার ও মজবুত। তিন-চারটি ডিম পাড়ে, রং ফ্যাকাশে নীল। দলের সব পাখি ছানাদের দেখাশোনা করে।

তথ্যসূত্র
---------

1. 1 2  "*Turdoides earlei*"। সংগ্রহের তারিখ ২০০৯-০৪-১০। [*স্থায়ীভাবে অকার্যকর সংযোগ*]
2. ↑  রেজা খান (২০০৮)। *বাংলাদেশের পাখি*। ঢাকা: বাংলা একাডেমী। পৃষ্ঠা ২৫০। আইএসবিএন 9840746901।
3. 1 2 3 4  জিয়া উদ্দিন আহমেদ (সম্পা.) (২০০৯)। *বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬*। ঢাকা: বাংলাদেশ এশিয়াটিক সোসাইটি। পৃষ্ঠা ৪৯৪। আইএসবিএন 9843000002860 `|আইএসবিএন=` এর মান পরীক্ষা করুন: invalid prefix (সাহায্য)।
4. ↑  "Striated Babbler *Turdoides earlei*"। BirdLife International। ২০১৫-১০-২৫ তারিখে মূল থেকে আর্কাইভ করা। সংগ্রহের তারিখ ২০০৯-০৬-১২।
5. 1 2  সৌরভ মাহমুদ (০৪-০৪-২০১১)। "পিউ পিউ ডাকে দাগি ছাতারে"। ঢাকা। দৈনিক প্রথম আলো। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ 2 জুলাই 2013।  এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------


উইকিমিডিয়া কমন্সে **দাগি ছাতারে** সংক্রান্ত মিডিয়া রয়েছে।

* চিত্র: Oriental Bird Club.  ওয়েব্যাক মেশিনে আর্কাইভকৃত ৫ মার্চ ২০১৬ তারিখে
* India Biodiversity Portal[*স্থায়ীভাবে অকার্যকর সংযোগ*]
**গুপ্তধন** রবীন্দ্রনাথ ঠাকুর রচিত একটি ছোটগল্প। ছোটগল্পটি প্রথম **বঙ্গভাষা** পত্রিকার ১৩১১ বঙ্গাব্দের কার্তিক সংখ্যার ছাপা হয় পরে এটি গল্পগুচ্ছে সংকলিত হয়।

কাহিনি সংক্ষেপ
--------------

মৃত্যুঞ্জয়ের বাবা শ্যামাপদ একদা এক সন্ন্যাসীকে সেবা করার পর সন্ন্যাসী তুষ্ট হয়ে তাকে গুপ্তধনের নকশা দেয়। কিন্তু, সে নকশার রহস্য বোঝা বেশ কঠিন। সন্ন্যাসী আরো বলে যে, নকশার সংকেত তাদের বংশের একজন একদিন ভেদ করতে পারবে।

বছরের পর বছর চলে যায়। শ্যামাপদ চাকরি ছেড়ে দেয়। কিন্তু, সে রহস্য উদ্‌ঘাটন করতে পারে না। অবস্থা হীনতর হতে থাকে। একদিন শ্যামাপদ মারা যায়। তারপর, গুপ্তলিখনটির অধিকারী হয় তার বড়ছেলে মৃত্যুঞ্জয়

একদিন মৃত্যুঞ্জয় দেখে পূজার ঘর থেকে সন্ন্যাসী প্রদত্ত কাগজটি গায়েব হয়ে গিয়েছে। তখন সে পূজার ঘর থেকে বের হতেই এক সন্ন্যাসীর দেখা পায়, যে তাকে খোয়া যাওয়া জিনিসের জন্য দুঃখ করতে মানা করে। মৃত্যুঞ্জয় সেদিন সন্ন্যাসীর সেবা করল। সকালে উঠে সে দেখে যে, সন্ন্যাসী হাওয়া। অতঃপর সে তাকে অনুসরণ কর‍তে শুরু করল।

এক বছর পথে কেটে গেল। একসময় সে ধারাগোল গ্রামে উপস্থিত হল। সে গ্রামে একদিন রাতের বেলায় স্বপ্নে সন্ন্যাসী প্রদত্ত কাগজের রহস্য উদঘাটিত হয়। সে বুঝল, এই গ্রামেই গুপ্তধন আছে।

সে গ্রামের জঙ্গলের ভিতরে যেয়ে সন্ন্যাসীকে সেই কাগজটি দেখে মাপজোখ করতে দেখে। এতে সে ঈর্ষান্বিত হয়। একসময় সে সন্ন্যাসীকে আক্রমণ করে। সন্ন্যাসী বুঝে, মৃত্যুঞ্জয় জাগতিক মায়ায় আবদ্ধ। সন্ন্যাসী তাকে বলে সেই তার কাকা শংকর। সেই আরো বলে সে নিজের জন্য এই সম্পদ নিবে না কেন না সে জাগতিক মোহমায়া মুক্ত।

গল্পের শেষে মৃত্যুঞ্জয় জাগতিক মোহমায়া মুক্ত এক ব্যক্তিতে রূপান্তরিত হয়ে যায়। তার কাছে এক চিলতে রোদ, মুক্ত বাতাস ধনসম্পদ থেকে দামি হয়ে দাঁড়ায়।

তথ্যসূত্র
---------

1. ↑
2. ↑
3. ↑
ভি. আর. সুনীল কুমার
**ভিআর সুনীল কুমার** ১৪তম এবং ১৫তম কেরল বিধানসভার সদস্য। তিনি কোডুঙ্গাল্লুর আসনের প্রতিনিধিত্ব করেন এবং ভারতের কমিউনিস্ট পার্টির অন্তর্গত।  তিনি ভি কে রাজনের ছেলে, কেরালা বিধানসভার চারবারের সদস্য  এবং প্রাক্তন কৃষিমন্ত্রী।

ব্যক্তিগত জীবন
--------------

ভিআর সুনীল কুমার ভি কে রাজন (প্রাক্তন মন্ত্রী) এবং কে কে সাথীর পুত্র হিসাবে ১০ মার্চ ১৯৬৯ সালে ত্রিশুর জেলার কোডুঙ্গাল্লুরে জন্মগ্রহণ করেন। তিনি শ্রীভা আর এর সাথে বিবাহিত এবং দম্পতির দুই পুত্র রয়েছে।

শিক্ষা
------

তিনি বিএ এবং এলএল করেছেন।

তথ্যসূত্র
---------

1. ↑  "VR Sunil Kumar - Kodungallur LDF Candidate Kerala Assembly Elections 2016, Votes, Lead"। *www.keralaassembly.com* (ইংরেজি ভাষায়)। সংগ্রহের তারিখ ১৮ জানুয়ারি ২০১৮।
2. ↑  "Kerala State - Everything about Kerala"। *www.stateofkerala.in* (ইংরেজি ভাষায়)। সংগ্রহের তারিখ ১৮ জানুয়ারি ২০১৮।
3. ↑  "Kodungallur"। *ManoramaOnline*। সংগ্রহের তারিখ ১৮ জানুয়ারি ২০১৮।
4. ↑  "Kerala State Legislative Assembly"। *www.niyamasabha.nic.in*। সংগ্রহের তারিখ ২০২১-০৬-০৬।
**গুন্দুজ আল্প** কায়ি গোত্রের মহাবীর আরতুগ্রুল গাজীর প্রথম ছেলে এবং উসমানীয় রাজবংশের প্রতিষ্ঠাতা উসমানের ভাই। তুরস্কের টিভি সিরিজ *কুরুলুস: উসমান* ধারাবাহিকে *গুন্দুজ আল্প* হিসাবে উপস্থিত ছিলেন এমরে বাসালাক। এটা আরও সম্ভব যে গুন্দুজ আল্প ছিলেন উসমানীয় সাম্রাজ্যের ভিত্তিপ্রস্থর স্থাপনকারী কায়ী বসতির প্রধান ও সীমান্তের সুলতান হিসেবে পরিচিত আরতুগ্রুল গাজী এর প্রথম সন্তান। তার দাদা ছিলেন সুলেইমান শাহ। এবং তার পিতামহ ছিলেন কায়া আল্প।

পরিচিতি
-------

গুন্দুজ আল্পকে নিয়ে ইতিহাসবিদদের মধ্যে মতভেদ রয়েছে। কারো মতে, উসমান গাজীর বেইলিক নিয়ে দ্বন্দ্ব ছিলো (উসমানের যেমন জনপ্রিয়তা এবং যোগ্যতা ছিলি তেমনি তারও ছিল ) বের সাথে (দুন্দার বের পরিবর্তে)ফলে উসমান গাজী তাকে তীরবিদ্ধ করে হত্যা করেন। অন্যরা মন ক্ল্রে  ডোমানিকের যুদ্ধে গুন্দুজ বে শহীদ হন। তবে , ১৩০২ সাল পর্যন্ত তিনি জীবিত ছিলেন বলে বর্ণনা পাওয়া যায়। সবচেয়ে প্রসিদ্ধ মত হলো ১২৯৯ সালে টেকপুর নিকলা শাসিত রোমানদের ইনুগোল দুর্গ জয়ের সময় তিনি শহীদ হন।

আরো দেখুন
---------

* উসমানীয় রাজবংশ
* উসমানীয় সাম্রাজ্য

তথ্যসূত্র
---------

1. ↑  Fahamettin Başar: *Ertuğrul Gazi.* In: *Türkiye Diyanet Vakfı İslâm Ansiklopedisi.* Bd. 11, Istanbul 1995, S. 314 f. (PDF-Datei; 1,8 MB)  ওয়েব্যাক মেশিনে আর্কাইভকৃত ২৯ মার্চ ২০১৭ তারিখে
2. ↑  Akgunduz, Ahmed; Ozturk, Said (২০১১)। *Ottoman History - Misperceptions and Truths* (ইংরেজি ভাষায়)। IUR Press। পৃষ্ঠা 35। আইএসবিএন 978-90-90-26108-9। সংগ্রহের তারিখ ২৮ ডিসেম্বর ২০১৯।
3. ↑  "Kuruluş Osman oyuncuları kimler?"। *Habertürk* (তুর্কি ভাষায়)। সংগ্রহের তারিখ ৩ ফেব্রুয়ারি ২০২০।
**চেনচুরা** হল একটি দ্রাবিড় উপজাতি। তারা ভারতের অন্ধ্র প্রদেশ, তেলেঙ্গানা, কর্ণাটক এবং ওড়িশা রাজ্যের একটি চিহ্নিত তফসিলি উপজাতি।  তারা এমন একটি আদিম উপজাতি যাদের ঐতিহ্যগত জীবনধারা শিকার এবং সংগ্রহের উপর ভিত্তি করে তৈরি হয়েছিল। চেনচু জাতির মানুষেরা চেনচু ভাষায় কথা বলে, এই ভাষাটি দ্রাবিড় ভাষা পরিবারের সদস্য। সাধারণভাবে, অ-উপজাতীয় লোকেদের সাথে চেনচু মানুষের সম্পর্কটি মূলত মিথোজীবীর (দুই বা ততোধিক ভিন্ন ভিন্ন জীবের মধ্যে বসবাস করা বা একটি ঘনিষ্ঠ আদান প্রদানের সম্পর্ক দ্বারা চিহ্নিত) ছিল। কিছু চেনচু মানুষ বিশেষভাবে বনজ পণ্য সংগ্রহ করে অ-উপজাতীয় মানুষদের কাছে বিক্রির করত এবং এটি তারা এখনও অব্যাহত রেখেছে। তেলেঙ্গানার বিরল এবং পর্ণমোচী নাল্লামালা অরণ্যে অনেক চেনচু মানুষ বাস করে।

চেনচু মানুষেরা আদিম উপজাতি গোষ্ঠীগুলির মধ্যে একটি হিসাবে উল্লেখিত হয়। তারা এখনও অরণ্যের উপর নির্ভরশীল। তারা জমি চাষ করে না কিন্তু জীবিকা নির্বাহের জন্য শিকার করে। তাদের মধ্যে বসবাসকারী অ-উপজাতি লোকেরা চেনচুদের থেকে জমি ভাড়া নেয় এবং ফসলের একটি অংশ দিয়ে পরিশোধ করে। অন্যান্য লোকেরাও চেনচুদের সহায়তায় তাদের মধ্যে বসতি স্থাপন করেছিল এবং তাদের কাছ থেকে কৃষিকাজ শিখেছিল। এছাড়াও যেসব যাযাবর বানজারা পশুপালক জঙ্গলে তাদের গবাদি পশু চরাতে নিয়ে যায়, তাদেরও সেখানে জমি বরাদ্দ করা হয়েছে। সরকারী প্রচেষ্টা চালানো হয়েছিল যাতে চেনচু মানুষেরা তাদের নিজেদের কৃষিকাজ করতে প্ররোচিত হয়। কিন্তু তারা সরকারের প্রচেষ্টায় সাড়া দেয়নি।

আরও দেখুন
---------

* ক্রিস্টোফ ফন ফুরার-হাইমেনডর্ফ
* চেনচু লক্ষ্মী, ১৯৫৮ তেলুগু চলচ্চিত্র

তথ্যসূত্র
---------

* ফুয়েরার-হাইমেনডরফ, খ্রিস্টফ ভন (১৯৪৩) *দ্য চেনচুস: এ জাঙ্গল ফক অফ দ্য দ্য ডেকান* । লন্ডন: ম্যাকমিলান অ্যান্ড কোং।
* বেতাগেরি, প্রহ্লাদ (১৯৯৩) *আদাবিচেঞ্চার সংস্কৃতি* । ব্যাঙ্গালোর: কর্ণাটক সাহিত্য একাডেমী। (কন্নড় ভাষায়)

### পাদটীকা

1. ↑  "List of notified Scheduled Tribes" (পিডিএফ)। Census India। ৭ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ডিসেম্বর ২০১৩।

বহিঃসংযোগ
---------

* সিইপিইসি ভারত
* চেঞ্চু ক্ষমতায়ন কর্মসূচি
* 
* চেনচুস একটি ছবির প্রবন্ধ
* আদিবাসীদের সাথে একটি রাত
* এই নিবন্ধে পাবলিক ডোমেইন লাইব্রেরি অফ কংগ্রেস কান্ট্রি স্টাডি অন ইন্ডিয়ার উপাদান রয়েছে।

টেমপ্লেট:ভারতের তফসিলি উপজাতি
**আদনান গালেব আল-হুসাইনি** (আরবি: عدنان غالب الحسيني‎‎; জন্ম: ১৯৪৬) জেরুজালেমের ফিলিস্তিনি গভর্নর এবং ২০০৮ থেকে ২০১৮ পর্যন্ত কুদস গভর্নরেট ছিলেন। পরবর্তীতে আদনান গাইথ  তার স্থলাভিষিক্ত হন। এছাড়াও তিনি ওয়াকফ সুপারভাইজার এবং ফিলিস্তিন ন্যাশনাল অথরিটি হায়ার কাউন্সিল অফ ট্যুরিজমের সদস্য। তিনি জেরুজালেমের সুপরিচিত আল-হুসাইনি পরিবারের অন্তর্গত, যেখানে তিনি জন্মগ্রহণ করেছিলেন।

ইতিহাস
------

১৯৭১ সালে, আল-হুসাইনি মিশরের কায়রোর আইন শামস বিশ্ববিদ্যালয় থেকে স্থাপত্যে বিএ ডিগ্রি লাভ করেন। এরপর তিনি জেরুজালেম ইসলামিক ওয়াকফের জেনারেল ম্যানেজার এবং সুপারভাইজার হিসেবে কাজ শুরু করেন। তিনি ১৯৯৯-২০০২ সালে ফিলিস্তিনি অঞ্চলে ফিলিস্তিনি হাউজিং কাউন্সিলের প্রধান হিসেবে দায়িত্ব পালন করেন। ১৯৯৯ সাল থেকে, তিনি পর্যটনের উচ্চ পরিষদের সদস্য ছিলেন।

তথ্যসূত্র
---------

1. ↑  Rudoren, Jodi (২১ সেপ্টেম্বর ২০১৩)। "Jews Challenge Rules to Claim Heart of Jerusalem"। *The New York Times*। পৃষ্ঠা 2। : 'Adnan Hussein, the Palestinian governor of Jerusalem.'
2. ↑  "Mapping Palestinian Politics"। European Council on Foreign Relations।

বহিঃসংযোগ
---------

* আদনান আল-হুসাইনীর প্রোফাইল
**ইয়েমেন-ভারত সম্পর্ক**, ইয়েমেন এবং ভারত এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৬৭ সালের নভেম্বর মাসে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। তার পূর্বে ইয়েমেন, যুক্তরাজ্যের অধীনে ছিল। সেই সময় ভারত ইয়েমেনের স্বাধীনতাকে স্বীকৃতি দেয়। আর এর মাধ্যমেই দুই দেশের মধ্যে কূটনৈতিক সম্পর্ক গড়ে ওঠে। সৌদি আরবের সাথে ভারতের ঘনিষ্ঠ অংশীদারিত্ব এবং পাকিস্তানের সাথে ইয়েমেনের ঘনিষ্ঠ সম্পর্কের কারণে দুই দেশের সম্পর্কের মধ্যে শীতলতা রয়েছে। 
ভারতের রাজধানী নয়াদিল্লীতে ইয়েমেনের একটি স্থায়ী দূতাবাস রয়েছে। অপরদিকে ইয়েমেনের রাজধানী সানায় ভারতের একটি স্থায়ী দূতাবাস রয়েছে।

ইতিহাস
------

১৮৩৯ সালে এডেন, ব্রিটিশ সাম্রাজ্য এর একটি অংশ হিসেবে অন্তর্ভুক্ত হয়। তখন এটি শাসিত হত বোম্বে প্রেসিডেন্সির মাধ্যেম। সে সময় এডেনে প্রায় ২ হাজার ভারতীয় সৈন্য পাঠানো হয় এবং পরবর্তীতে তারা এডেনে প্রতিষ্ঠা লাভ করে এবং ভারতীয় রূপি হয় সেই অঞ্চলের স্বীকৃত আনুষ্ঠানিক মুদ্রা। ১৮৫৫ সালে, বোম্বে থেকে এডেনে স্টিমার চালু হয়, যা একইসাথে ভারতের সাথে আরব উপদ্বীপের সংযোগ ঘটায়। ১৯০৬ সালে, ব্রিটিশ শাসকরা, ভারত থেকে প্রকৌশলী পাঠায়। প্রকৌশলীদের এডেনে পাঠানোর উদ্দেশ্য ছিল একটি ভূগর্ভস্থ নিষ্কাশন ব্যবস্থা তৈরি করা এবং একই সাথে সেই অঞ্চলে নিরাপদ পানি সরবরাহের একটি পরিকল্পনা তৈরি করা এবং তা বাস্তবায়নের সম্ভাবনা এবং অন্যান্য বিষয় বিশ্লেষণ করা।

ইয়েমেনের গৃহযুদ্ধ
------------------

ইয়েমেনে গৃহযুদ্ধ চলাকালে ভারত নিরপেক্ষ অবস্থানে থাকে। সে সময় ভারত তার সমস্ত নাগরিককে ফেরত নিয়ে গেলেও শুধু মাত্র ভারতীয় চিকিৎসক এবং নার্স ইয়েমেনে থেকে গিয়েছিলেন। তারা, ইয়েমেনের মানুষদের মানবিক সহায়তা দেয়ার লক্ষ্যে ইয়েমেনে থেকে যান এবং যুদ্ধবিধ্বস্ত ইয়েমেনের মানুষদের সাহায্য করেন। 

১৯৯৪ সালের জুলাই মাসে, গৃহযুদ্ধ শেষ হওয়ার পর, ইয়েমেন সরকার। ভারত সরকার এর কাছে, যুদ্ধে আহত ১৫০ জনকে ভারতের মুম্বাই (তৎকালীন বোম্বে) এর হাসপাতালে ভর্তি এবং প্রয়োজনীয় চিকিৎসা সহায়তা দেয়ার জন্য অনুরোধ করে। ইয়েমেনের সরকারের তরফ থেকে আসা এই অনুরোধে ভারত খুব দ্রুতই সাড়া দেয় এবং সেই যুদ্ধাহত ব্যক্তিদের চিকিৎসার ব্যস্থা করে।
২০১৫ সালে, সৌদি আরব, ইয়েমেনে আগ্রাসন চালায়। এর উদ্দেশ্য ছিল, ইয়েমেনের হুথি বিদ্রোহ দমন করে শান্তি প্রতিষ্ঠা। সেই সময়ে ইয়েমেনে ৪৬৪০ জন এরও অধিক ভারতীয় নাগরিক আটকা পড়ে। তখন ভারতীয় সশস্ত্র বাহিনী ইয়েমেনে অপারেশন রাহাত নামে একটি অপারেশন চালায়। এর লক্ষ্য ছিল আটকে পড়া ভারতীয়দের উদ্ধার করা। ভারতের চালানো এই অপারেশন ছিল সফল। এবং ভারত তার ৪৬৪০ নাগরিককে উদ্ধার করতে সক্ষম হয়। এর পাশাপাশি, ভারতের সশস্ত্র বাহিনী বিশ্বের ৪১ টি ভিন্ন দেশের ৯৬০ জন নাগরিককেও উদ্ধার করে।

তথ্যসূত্র
---------

1. ↑   । ৮ জুন ২০১১ তারিখে মূল থেকে আর্কাইভ করা।  `|শিরোনাম=` অনুপস্থিত বা খালি (সাহায্য)
2. ↑  "Yemen: The Covert Apparatus of the American Empire"। সেপ্টেম্বর ২৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ৫, ২০১০। . ৫ অক্টোবর ২০১০
3. ↑  "4,000 Indians rescued so far, Yemen air evacuation op to end on Wed"। । ২০১৫-০৪-০৭। ২০১৫-০৪-০৭ তারিখে মূল থেকে আর্কাইভ করা। সংগ্রহের তারিখ ২০১৫-০৪-০৭।  `|ওয়েবসাইট=` এ বহিঃসংযোগ দেয়া (সাহায্য)

বহিঃসংযোগ
---------

* ভারত দূতাবাস, ইয়েমেন


উইকিমিডিয়া কমন্সে **ইয়েমেন-ভারত সম্পর্ক** সংক্রান্ত মিডিয়া রয়েছে।
এই নিবন্ধটি পুরুষ দল সম্পর্কে। নারী দলের জন্য জাঞ্জিবার জাতীয় নারী ফুটবল দল দেখুন।

**জাঞ্জিবার জাতীয় ফুটবল দল** (ইংরেজি: Zanzibar national football team) হচ্ছে আন্তর্জাতিক ফুটবলে জাঞ্জিবারের প্রতিনিধিত্বকারী পুরুষদের জাতীয় দল, যার সকল কার্যক্রম জাঞ্জিবারের ফুটবলের সর্বোচ্চ নিয়ন্ত্রক সংস্থা জাঞ্জিবার ফুটবল ফেডারেশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা আফ্রিকান ফুটবল কনফেডারেশনের সদস্যপদ লাভ করতে পারেনি। ১৯৪৭ সালের ১৮ই সেপ্টেম্বর তারিখে, জাঞ্জিবার প্রথমবারের মতো আন্তর্জাতিক খেলায় অংশগ্রহণ করেছে; তাঙ্গানিকার দারুস সালামে অনুষ্ঠিত উক্ত ম্যাচে জাঞ্জিবার তাঙ্গানিকার কাছে ৩–১ গোলের ব্যবধানে পরাজিত হয়েছে।

১৫,০০০ ধারণক্ষমতাবিশিষ্ট আমান স্টেডিয়ামে *জাঞ্জিবার নায়ক* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জাঞ্জিবারের রাজধানী জাঞ্জিবার সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন হামিদ সুলায়মান।

ফিফার সদস্যপদ না থাকার ফলে জাঞ্জিবার এপর্যন্ত একবারও ফিফা বিশ্বকাপে অংশগ্রহণ করতে পারেনি। এছাড়াও তারা এপর্যন্ত একবারও আফ্রিকা কাপ অফ নেশন্সে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে জাঞ্জিবার এপর্যন্ত একবারও অংশগ্রহণ করেনি। অন্যদিকে, জাঞ্জিবার ১৯৯৫ সিইসিএএফএ কাপের শিরোপা জয়লাভ করেছে।

কাসিম সুলায়মান, আগ্রি মরিস, ওয়াজিরি ওমর, আব্দুলাহ জুমা এবং খামিস মোচা খামিসের মতো খেলোয়াড়গণ জাঞ্জিবারের জার্সি গায়ে মাঠ কাঁপিয়েছেন।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে জাঞ্জিবারের কোন স্থান নেই। অন্যদিকে, বিশ্ব ফুটবল এলো রেটিংয়ে জাঞ্জিবারের সর্বোচ্চ অবস্থান হচ্ছে ৯০তম (যা তারা সর্বপ্রথম ১৯৪৭ সালে অর্জন করেছিল) এবং সর্বনিম্ন অবস্থান হচ্ছে ১৭১। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ১২৩ | বৃদ্ধি ১ |  কাজাখস্তান | ১৩৩১ |
| ১২৩ | বৃদ্ধি ৫ |  ইথিওপিয়া | ১৩৩১ |
| ১২৫ | বৃদ্ধি ৪ |  জাঞ্জিবার | ১৩২৮ |
| ১২৬ | হ্রাস ১৬ |  মাদাগাস্কার | ১৩২৭ |
| ১২৭ | হ্রাস ৯ |  লিথুয়ানিয়া | ১৩২৪ |

প্রতিযোগিতামূলক তথ্য
--------------------

### কনিফা বিশ্ব ফুটবল কাপ

| কনিফা বিশ্ব ফুটবল কাপ |  | বাছাইপর্ব |
| --- | --- | --- |
| সাল | পর্ব | অবস্থান | ম্যাচ | জয় | ড্র | হার | স্বগো | বিগো | ম্যাচ | জয় | ড্র | হার | স্বগো | বিগো |
| সাপমি ২০১৪ | প্রত্যাহার | প্রত্যাহার |
| আবখাজিয়া ২০১৬ | অংশগ্রহণ করেনি | অংশগ্রহণ করেনি |
| মোট |  | ০/২ |  |  |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সাচার উচ্চ বিদ্যালয়** চাঁদপুর জেলার কচুয়া উপজেলার ঢাকা-কচুয়া মহাসড়কের সাচার বাজারের পার্শ্বে মনোরম পরিবেশে অবস্থিত। বর্তমানে ৩টি পাকা ও ২টি সেমিপাকা ভবনে পাঠদান এবং ছাত্রদের থাকার জন্য একটি ছাত্রাবাস রয়েছে। এটি চাঁদপুর জেলার প্রাচীনতম একটি বিদ্যাপিঠ।

প্রতিষ্ঠাকাল
------------

```
বিদ্যালয়টি ১৯১৬ সালের পহেলা জানুয়ারী প্রতিষ্ঠা লাভ করে।
```

ইতিহাস
------

তৎকালীন সাচার এলাকার কয়েকজন শিক্ষানুরাগী জমিদার শ্রেণির লোকদের সম্মিলিত প্রচেষ্টায় গড়ে ওঠে। স্কুলের প্রথম সম্পত্তিদাতা বায়েক গ্রামের জমিদার "মাইচ রায়"। তার দান করা সম্পত্তির পরিমাণ ৬৮ শতক। বর্তমানে বিদ্যালয়ের সম্পত্তির পরিমাণ দুই একর ৫২ শতক। ১৯১৬ সালে বিদ্যালয়টির কার্যক্রম শরু হলেও ১৯১৭ সালে কলকাতা বিশ্ববিদ্যা্লয় থেকে স্বীকৃতি লাভ করে । ধীরে-ধীরে শিক্ষার আলো জ্বালিয়ে ১০২ বছরে পা দিলো বিদ্যালয়টি । এটি ১৯৮৪ সালে এমপিও ভূক্ত করা হয়।

শিক্ষা ব্যবস্থা
---------------

বিদ্যালয়টিতে ৬ষ্ঠ-১০ম শ্রেণী পর্যন্ত সাধারণ শিক্ষার পাশা-পাশি এস এস সি ভোকেশনাল শিক্ষা ব্যবস্থা চালু রয়েছে।

শিক্ষক ও কর্মকর্তা
------------------

বিদ্যালয়টিতে বর্তমানে ৩২জন শিক্ষক-কর্মচারী রয়েছে। তার মধ্যে ১৯জন এমপিওভূক্ত শিক্ষক, ৬জন কর্মচারী ও ৭জন খন্ডকালীন শিক্ষক রয়েছে।

ছাত্র-ছাত্রীর সংখ্যা( শ্রেণীভিত্তিক)
------------------------------------

বিদ্যালয়ে ৮৩৯ জন ছাত্র এবং ৯৮৮জন ছাত্রীসহ মোট শিক্ষার্থীর সংখ্যা ১৮২৭ জন । ৬ষ্ঠ শ্রেনীতে মোট ছাত্র-ছাত্রীর সংখ্যা ৫২৯জন। তার মধ্যে ২৫৮জন ছাত্র এবং ২৭১জন ছাত্রী। ৭ম শ্রেনীতে মোট ছাত্র-ছাত্রীর সংখ্যা ৪৩৪জন। তার মধ্যে ১৮৪ জন ছাত্র ও ২৫০জন ছাত্রী। ৮ম শ্রেনীতে ১৪০জন ছাত্র ও ১৯৮জন ছাত্রী ।৯ম শ্রেনীতে মোট ছাত্র-ছাত্রীর সংখ্যা ১৬৩ জন। তার মধ্যে ছাত্র সংখ্যা ৮৯জন ও ছাত্রী সংখ্যা ১০৪জন। ১০ শ্রেনীতে ৯১জন ছাত্র ও ৮৪জন ছাত্রীসহ মোট শিক্ষার্থী ১৭৫ জন। এছাড়া ভোকেশনালে মোট শিক্ষার্থী সংখ্যা ১৫৮জন। তার মধ্যে ছাত্র ৭৭জন ছাত্র এবং ৮১ জন ছাত্রী।।

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ২২ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৭।
**সাজিদ রাজার বাড়ি** সিলেটের একটি ঐতিহাসিক স্থাপনা। ১৮ শতকের প্রথম দিকে জমিদার সাজিদ রাজা কর্তৃক নির্মিত হয় এই বাড়িটি।

অবস্থান
-------

সিলেটের সীমান্ত উপজেলা জকিগঞ্জের কাজলসার ইউনিয়নের সুরমা নদীর তীরবর্তী আটগ্রামে অবস্থিত সাজিদ রাজার বাড়ি। জকিগঞ্জের ইতিহাস ও ঐতিহ্যের গুরুত্বপূর্ণ অংশ হিসাবে গণ্য করা হয় আটগ্রাম বাজারের সন্নিকটে সুরমা নদীর তীরে অবস্থিত বিখ্যাত এ জমিদার বাড়িটিকে।

ইতিহাস
------

১৮ শতকের প্রথম দিকে জমিদার সাজিদ রাজা জকিগঞ্জের উপজেলা ও এর আশপাশ শাসন করতেন। প্রাজাদের দেখভাল করার জন্য কাঠ দ্বারা নির্মিত গাড়ি ও হাতিতে সওয়ার হয়ে পুরো রাজ্য ঘুরে বেড়াতেন। তার দ্বারা নির্মিত বাড়ি, বিচারালয়, মসজিদ ও পুকুর এখনও ইতিহাস ঐতিহ্যের নিদর্শন হয়ে দাঁড়িয়ে আছে।

১৩ চালা টিনের ঘর
----------------

প্রায় ১৫ একর জমির উপর এই বাড়িতে রয়েছে ১৩ চালার একটি টিনের ঘর। ব্রিটিশ আমলে জমিদার সাজিদ রাজার বোনের উত্তরাধিকারী তার বাবা মৌলভী দেওয়ান দিগার উদ্দিন আহমদ চৌধুরী ও তার দুই চাচা দেওয়ান আজিজ উদ্দিন আহমদ চৌধুরী, মইন উদ্দিন আহমদ চৌধুরী শখের বশে এ ঘর তৈরি করেন। তৎকালীন ১৩ হাজার টাকা মজুরিতে কলকাতার মিস্ত্রিরা তেরটি চাল তৈরি করেন। টিন এবং কাঠের কারুকার্যমণ্ডিত চালাগুলো।
কাঠ-বাঁশের খানার বেড়ার ওপর চুনসুরকির ব্যবহার করা হয়েছে যা কিনা প্রাচীন ঐতিহ্যের নিদর্শন বহন করে। ঘরগুলোর পুরো ছাদ ও খুঁটিগুলো কাঠের তৈরি এবং মেঝে পাকা। এক কক্ষের বিশাল একটি ঘর বৈঠকখানা হিসেবেই ব্যবহার হত যেখানে একসময় হাসন রাজাসহ জমিদারদের আড্ডা বসত।

মসজিদ
-----

ধর্মপ্রাণ সাজিদ রাজা নামাজ পড়ার সুবিধার্তে ১৭৪০ খৃষ্টাব্দে তার বাড়ির সামনে পিলার ও গম্ভুজের তৈরী সুদৃশ্য মসজিদটি নির্মাণ করেন। একটি উঁচু ভিত্তির উপর মসজিদের মূল স্থাপনাটি প্রতিষ্টিত হওয়ায় মুসল্লীদের উঠানামার জন্য তেরী করা হয় সুদৃশ্য ও মজবুত সিঁড়ি।

পুকুর
-----

বরাক নদীর উজান ঢলে ভেসে যাওয়ার জন্য জনগণের মাঝে পানির জন্য হাহাকারের সৃষ্টি হত। পানির হাহাকার দূর করার জন্য বাড়ির আঙ্গিনায় ৮ একর ভূমির উপর খনন করেন রাজা।

তথ্যসূত্র
---------

1. 1 2 3 4  "প্রজা প্রেমে রাজ্যময় ঘুরতেন সাজিদ রাজা"। সিলেট পোস্ট। সংগ্রহের তারিখ জানুয়ারি ৬, ২০১৮।
2. 1 2  "জকিগঞ্জে কালের সাক্ষী সাজিদ রাজার বাড়ি"। যুগান্তর। সংগ্রহের তারিখ জানুয়ারি ৬, ২০১৮। [*স্থায়ীভাবে অকার্যকর সংযোগ*]
এই নামের শহর জন্য চেন্নাই দেখুন।
চেন্নাই জেলার তালুকগুলিঃ ১.এগমোর–নুগমবক্কম ২. টোন্ডিয়ারপেট ফোর্ট ৩. মাম্বালম–গিন্ডী ৪. ময়লাপুর–ট্রিপ্লিকেন ৫. পেরাম্বুর–পুরসোলক্কম(Purasawalkkam)
**চেন্নাই জেলা**,(তামিল: சென்னை மாவட்டம், প্রতিবর্ণী. **চেন়্ন়ৈ মাভ়ট্টম্**) হল ভারতের তামিল নাড়ু রাজ্যের ক্ষুদ্রতম জেলা। এটি একটি 'শহরজেলা', অর্থাৎ এর কোনো সদর শহর নেই। চেন্নাই শহরের বেশিরভাগ এলাকাই এই জেলার অন্তর্গত। এ জেলাটী পাঁচটি তালুকে বিভক্ত, যথাঃ এগমোর–নুগমবক্কম, টোন্ডিয়ারপেট ফোর্ট, মাম্বালম–গিন্ডী, ময়লাপুর–ট্রিপ্লিকেন এবং পেরাম্বুর–পুরসোলক্কম(Purasawalkkam)।

ভৌগোলিক অবস্থান
---------------

চেন্নাই জেলা ভারতের পূর্ব উপকূলের সমতলভূমি অঞ্চলের ১৭৮.২ বর্গকিমি বিস্তীর্ণ এলাকা জুড়ে আছে। তামিল নাড়ুর উত্তরপশ্চিম কোণে করমন্ডল উপকূল বরাবর অবস্থিত এই জেলার সীমানায় আছে বঙ্গোপসাগর আর স্থলভাগে তিরুভাল্লুর জেলা এবং কাঞ্চীপুরম জেলা। ১২°৯' থেকে ১৩°৯' উত্তর অক্ষাংশ এবং ৮০°১২' থেকে ৮০°১৯' পূর্ব দ্রাঘিমাংশের মধ্যে অবস্থিত এই জেলার গড় উচ্চতা সমুদ্রতল থেকে ৬ মিটার উপরে। এর উপকূলরেখা প্রায় ২৫.৬০ কিমি দীর্ঘ (তামিল নাড়ুর উপকূলরেখার ২.৫%)। গরত্বপূর্ণ ভৌগোলিক অবস্থান আর আর্থনীতিক গুরুত্বের কারণে এই জেলাকে অনেকসময় "দক্ষিণভারতের দ্বার" (Gateway of South India) বলা হয়। এই জেলার উত্ত্রভাগে কয়ুম নদী আর দক্ষিণভাগে আডেয়ার নদী বহমান। এদের সঙ্গে বাকিংহ্যাম ক্যানাল আর ওত্তেরি নালা মিলে এই জেলাকে কার্যত কয়েকটি দ্বীপে বিভক্ত করে দিয়েছে। এই জেলা তৃতীয় সিসমিক জোনের ( Sesmic Zone III) মধ্যে পড়ে, তাই এখানে ভূমিকম্প হওয়ার মাঝারি সম্ভাবনা থাকে। ভূতাত্ত্বিক দৃষ্টিভঙ্গী থেকে এই জেলাকে তিনটি অঞ্চলে ভাগ করা যায়, যথা বালুকাময় অঞ্চল, কর্দমসিক্ত অঞ্চল এবং কঠিন পাথুরে অঞ্চল। এখানে মৃত্তিকা কাদামাটি (clay), কাদাপাথর (shale) আর বেলেপাথর (sandstone) মিশ্রিত।

জনপরিসংখ্যান
------------

২০০১ সালের আদমশুমারি অনুসারে, এই জেলার জনসংখ্যা ৪,৩৪৩,৬৪৫, জনসংখ্যার ঘনত্ব প্রতি বর্গকিমিতে প্রায় ২৪,৩৭৫ জন. প্রতি ১০০০ পুরুষ পিছ্র এখানে ৯৫১ জন মহিলা আছেন। গড় স্বাক্ষরতার হার ৮০.১৪%, যা জাতীয় গড় ৬৪.৫%-এর থেকে অনেক বেশি।

তথ্যসূত্র
---------

বহিঃসংযোগ
---------

* প্রাতিষ্ঠানিক ওয়েবসাইট

টেমপ্লেট:তামিল নাড়ু
**সাচিতোতো** (স্পেনীয়: Suchitoto) এল সালভাদোরের কেন্দ্রস্থল কাস্কাতলান ডিপার্টমেন্টের নিয়ন্ত্রণাধীন পৌরএলাকা। রাজধানী স্যান সালভাদোর থেকে ৩০ কিলোমিটার উত্তর-পশ্চিমদিকে এর অবস্থান। দক্ষিণ-পূর্বাংশে পর্বতময় হলেও উত্তর-পশ্চিমাংশে সমতলভূমি রয়েছে। সমুদ্র পৃষ্ঠ থেকে এটি ৩৯১ মিটার উঁচুতে অবস্থিত। ২০০৭ সালের তথ্য অনুযায়ী প্রায় ২৪৭৮৬জন লোক বসবাস করছেন। ঔপনিবেশিক শাসনামলে শহরের প্রধান চত্ত্বরটি গঠিত হয়। ১৮শ শতাব্দীতে স্পেনীয়রা গীর্জা নির্মাণ করে। এল সালভাদোরের মাধ্যমে বহিঃবিশ্বে সাচিতোতো পরিচিতি পেয়েছে মূলতঃ এর গীর্জা ও ছোট ধরনের গোলাকৃতি শক্ত পাথরে গড়া রাস্তার জন্যে।

দর্শনীয় স্থান
--------------

দর্শনীয় স্থান হিসেবে রয়েছে লেম্পা নদীতে কৃত্রিমভাবে গড়ে উঠা সাচিতলান হ্রদ। এছাড়াও রয়েছে সেরন গ্রান্দে বাঁধ। সালভাদোরীয়দের কাছে সাপ্তাহিক ছুটি কাটানোর জন্য অত্যন্ত জনপ্রিয় স্থান এটি। শিল্পকলা গ্যালারী, সাংস্কৃতিক কেন্দ্র ও হস্তশিল্পজাতদ্রব্যের ন্যায় সুবিস্তৃত কর্মকাণ্ড এখানে পরিচালিত হয়। আরিজোনার প্রেসকট সাচিতোতো’র ভগিনী নগরী। এরফলে উভয় শহরই তাদের সাংস্কৃতিক কর্মকাণ্ড বিনিময় করে থাকে।

তথ্যসূত্র
---------

1. ↑  "General Directorate of Statistics and Censuses"। ৩০ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৭।

আরও দেখুন
---------

* প্রুডেন্সিয়া আয়ালা‎‎
* ফ্রান্সিসকো গাভিদিয়া
* ভিসিতাসিওন পাদিল্লা‎‎
* লুসিলা গামেরো ডে মেডিনা‎‎
* আর্জেন্টিনা ডায়াজ লোজানো

গ্রন্থপঞ্জী
-----------

* National Geographic Institute (১৯৮৬)। San Salvador: Lithographic Workshops of the National Geographic Institute, সম্পাদক। *Geographical Dictionary of El Salvador, Volume I, A-K*।

গ্যালারী চিত্র
--------------


| * দে
* স
Flag of El Salvador কাস্কাতলান ডিপার্টমেন্ট |
| --- |
| রাজধানী: **কোজুতপেক** |
| পৌরএলাকা | 
* কান্দেলারিয়া
* Cojutepeque
* El Carmen
* El Rosario
* Monte San Juan
* Oratorio de Concepción
* San Bartolomé Perulapía
* San Cristóbal
* San José Guayabal
* San Pedro Perulapán
* San Rafael Cedros
* San Ramón
* Santa Cruz Analquito
* Santa Cruz Michapa
* সাচিতোতো
* Tenancingo
* জাকেতেকাস

 |  |
এই নিবন্ধটি মাঙ্গা কমিকস ও ধারাবাহিকের চরিত্র সম্পর্কে। টিভি সিরিজের জন্য ডোরেমন দেখুন।
**জাপানি ডোরেমন** টিভি সিরিজ হচ্ছে ফুজিকো ফুজিও কর্তৃক সৃষ্টি একটি কাল্পনিক চরিত্র যা মূলত ডোরেমন সিরিজের অংশ। ডোরেমনে প্রায় ১৩৪৫ টি কাহিনি রয়েছে।

আত্মপ্রকাশ
----------

ডোরেমন মূলত তিনটি ইভেন্টের সিরিজ অনুসরণ করে হিরোশি ফুজিমোটো দ্বারা ধারণা করেছিলেন। যখন একটি নতুন মাঙ্গার জন্য ধারণা খুঁজছিলেন, তখন তিনি একটি যন্ত্রের অস্তিত্ব কামনা করেছিলেন যা তার জন্য ধারণা নিয়ে আসবে, সে তার মেয়ের খেলনা থেকে ছিটকে পড়েছিল, এবং তার পাড়ায় বিড়ালদের লড়াই শুনেছিল।

"Doraemon" নামটি প্রায় "বিপথগামী" তে অনুবাদ করা যায়। অস্বাভাবিকভাবে, "ডোরেমন" (ド ラ え も ん) নামটি দুটি জাপানি লিপির মিশ্রণে লেখা হয়েছে: কাটাকানা (ド ラ) এবং হীরাগানা (え も ん)। "ডোরা" "ডোরা নেকো" (ray ら 猫, বিপথগামী বিড়াল) থেকে উদ্ভূত এবং এটি নোরার (ভ্রষ্টির) দুর্নীতি, এবং "-মন" (কঞ্জি in 門 এ) পুরুষ নামের একটি পুরানো ধরনের প্রত্যয় উদাহরণস্বরূপ, যেমন ikশিকওয়া গোয়েমন)। ডোরেমন প্রায় ২৫ টিরও বেশি দেশে সম্প্রচারিত হয়। বিশেষ করে জাপান এর টিভি আসাহি ও ভারতের ডিসনি। তবে এছাড়াও যুক্তরাজ্যের বুমেরাং, বাংলাদেশের এশিয়ান টিভি , চায়নার সিসিটিভি - ২ ইত্যাদি।

বৈশিষ্ট্য
---------

ডোরেমন(জন্ম ৩ সেপ্টেম্বর, ২১১২, কন্যারাশি) একটি কানহীন নীল রোবট বিড়াল।তাকে দ্বাবিংশ শতাব্দীর মাতসুসিবু কোম্পানি নির্মাণ করে। তার মূল নাম **এমএস ৯০৩**। ডোরেমনকে নির্মাণ করার সময় দুর্ঘটনাবশত একটি অংশ হারিয়ে যায়।তাই সে অন্য রোবটদের থেকে আলাদা।সে অগোছালো এবং কোনো কাজ সঠিক ভাবে করতে পারে না। তার কাছে একটি ফোরডাইমেনশাল (চতুর্মাত্রিক) পকেট আছে, যেখানে গ্যাজেট রয়েছে। তার মালিক শিবাসি, তার বড় দাদা নোবিতার জীবনের উন্নতির জন্য সে অতীতে চলে আসে। সে নোবিতার সবচেয়ে কাছের বন্ধু। তারা মাঝেমাঝে ঝগড়া করে। ডোরেমন সবসময় নোবিতাকে নিয়ে চিন্তিত থাকে। একবার একটি রোবট ইঁদুর তার কান খেয়ে ফেলে। তাই সে ইঁদুরকে ভয় পায়। ডোরাকেক তার পছন্দের খাদ্য। তার বোন ডোরামির প্রতি সে বিরক্তি বোধ দেখায়। কিন্তু সে তাকে ভালোবাসে।

তথ্যসূত্র
---------

1. ↑  "Online dictionary of manga and video games in Japan: doraemon"। Docoja.com:8080। আগস্ট ০৮, ২০০৭। সংগ্রহের তারিখ নভেম্বর ০৭, ২০১৪।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
2. ↑  "elanso网站调整"। Elanso.com। ২ মার্চ ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ০৭, ২০১৪।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑  "Just how many gadgets does comic cat Doraemon have?"। Kyodo World News Service। এপ্রিল ০১, ২০০৪। সংগ্রহের তারিখ নভেম্বর ০৭, ২০১৪। Doraemon, whose name derives from "doraneko," meaning "stray cat" and "-aemon," an old suffix for Japanese boys' names...  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
অন্য ব্যবহারের জন্য ডন টেলর দেখুন।

**ড্যানিয়েল টেলর** (ইংরেজি: Dan Taylor; জন্ম: ৯ জানুয়ারি, ১৮৮৭ - মৃত্যু: ২৪ জানুয়ারি, ১৯৫৭) নাটাল প্রদেশের ডারবানে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন **ড্যান টেলর**।

প্রথম-শ্রেণীর ক্রিকেট
---------------------

১৯০৭-০৮ মৌসুম থেকে ১৯১৯-২০ মৌসুম পর্যন্ত ড্যান টেলরের প্রথম-শ্রেণীর খেলোয়াড়ী জীবন চলমান ছিল। বামহাতি মাঝারিসারির ব্যাটসম্যান ড্যান টেলর দক্ষিণ আফ্রিকার বিখ্যাত টেস্ট ক্রিকেটার ও অধিনায়ক হার্বি টেলরের জ্যেষ্ঠ ভ্রাতা ছিলেন। ড্যান টেলর মাঝে-মধ্যে প্রথম-শ্রেণীর ক্রিকেটে অংশ নিতেন। এক যুগের অধিক সময়ে মাত্র এগারোটি প্রথম-শ্রেণীর ক্রিকেট খেলায় যুক্ত ছিলেন।

কেবলমাত্র ১৯১২-১৩ মৌসুমে নাটালের পক্ষে নিয়মিত খেলেছেন। পরের মৌসুমে আর একটি খেলায় অংশ নিয়েছিলেন। মাত্র একবার পঞ্চাশোর্ধ্ব ইনিংস খেলেছেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ড্যান টেলর। মহান যুদ্ধের পূর্বে ১৪ ফেব্রুয়ারি, ১৯১৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৭ ফেব্রুয়ারি, ১৯১৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। সিরিজের চতুর্থ ও পঞ্চম টেস্টে তিনি খেলেন। অংশগ্রহণকৃত দুই টেস্টে তার কনিষ্ঠ ভ্রাতা হার্বি টেলর নেতৃত্ব দিয়েছিলেন। অভিষেক টেস্টে এসএফ বার্নস খেলায় ১৪ উইকেট লাভের প্রেক্ষিতে সফরকারীরা পাঁচ-উইকেটে জয় তুলে নেয়। প্রথম টেস্টের উভয় ইনিংসে ৩৬ রান করে তুলেছিলেন। তবে, অপর খেলায় তিনি ব্যর্থতার পরিচয় দেন। পোর্ট এলিজাবেথের চূড়ান্ত টেস্টে ১৩ ও ১ রান তুলেছিলেন।

২৪ জানুয়ারি, ১৯৫৭ তারিখে ৭০ বছর বয়সে ডারবানে ড্যান টেলরের দেহাবসান ঘটে। একই নামের অধিকারী পিতা ড্যানিয়েল টেলর নাটালের পক্ষে ১৮৮৯-৯০ মৌসুমে প্রথম-শ্রেণীর ক্রিকেটে অংশগ্রহণ করেছিলেন।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ১৫ জুলাই ২০১৯।
2. ↑  "South Africa – Test Batting Averages"। ESPNCricinfo। সংগ্রহের তারিখ ১৫ জুলাই ২০১৯।
3. ↑  "Dan Taylor"। *Cricinfo*। সংগ্রহের তারিখ ১ জানুয়ারি ২০১৮।

আরও দেখুন
---------

* লেন টাকেট
* ক্লদ নিউবেরি
* এক টেস্টের বিস্ময়কারী
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ড্যান টেলর উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ড্যান টেলর  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ফ্রান্‌ৎস বপ** (জার্মান: *Franz Bopp*) (১৪ই সেপ্টেম্বর, ১৭৯১—২৩শে অক্টোবর, ১৮৬৭) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক গবেষণার একজন অগ্রপথিক ছিলেন। এ বিষয়ে তিনি বিপুল কাজ করেন।

বপ সংস্কৃত ভাষা শিক্ষার জন্য ১৮১২ সালে প্যারিসে যান এবং সেখানে দীর্ঘ ৫ বছর তিনি ভাষাটি অধ্যয়ন করেন। ১৮১৬ সালে তার প্রথম বই প্রকাশিত হয়, যার শিরোনাম ছিল *Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache* ("গ্রিক, লাতিন, পারসিক ও জার্মানীয় ভাষার সাথে সংস্কৃত ভাষার ক্রিয়ারূপ ব্যবস্থার তুলনা")। ১৮২৭ সালে তিনি তার দ্বিতীয় বই প্রকাশ করেন, যার শিরোনাম ছিল *Ausführliches Lehrgebäude der Sanskritsprache* ("সংস্কৃত ভাষার কাঠামোর বিশদ বিবরণ")।

বপের সর্বপ্রধান গবেষণাকর্ম ছিল *Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (সংস্কৃত, অবেস্তা, গ্রিক, লাতিন, লিথুয়ানীয়, প্রাচীন স্লাভোনীয়, গোথিক ও জার্মান ভাষার তুলনামূলক ব্যাকরণ)*। এটি তিনি প্রায় বিশ বছর ধরে ছয়টি খণ্ডে প্রকাশ করেন (১৮৩৩, ১৮৩৫, ১৮৪২, ১৮৪৭, ১৮৪৯, ১৮৫২)।

তথ্যসূত্র
---------

1. ↑  Angela Esterhammer (ed.), *Romantic Poetry*, Volume 7, John Benjamins Publishing, 2002, p. 491.
2. ↑  Hadumod Bussmann, *Routledge Dictionary of Language and Linguistics*, Routledge, 1996, p. 85.

|  |  |
| --- | --- |
|  | *এই ভাষাবিজ্ঞানী বিষয়ক নিবন্ধটি অসম্পূর্ণ। আপনি চাইলে এটি পরিবর্ধন করে* উইকিপিডিয়াকে সাহায্য করতে পারেন। |
**মার্কিন যুক্তরাষ্ট্রের কংগ্রেস** হলো মার্কিন ফেডারেল সরকারের দ্বিকক্ষবিশিষ্ট আইনসভা। এটি উচ্চকক্ষ হিসেবে সিনেট ও নিম্নকক্ষ হিসেবে হাউজ অব রিপ্রেজেন্টেটিভস এর সমন্বয়ে গঠিত।। মাার্কিন কংগ্রেস যুুক্তরাষ্ট্রের আইন প্রণয়নে কাজ করে। ওয়াশিংটন, ডি.সি. তে অবস্থিত মার্কিন যুক্তরাষ্ট্রের ক্যাপিটল ভবনে কংগ্রেসের বৈঠক সংগঠিত হয়। সিনেটর এবং প্রতিনিধিগণ প্রত্যক্ষ নির্বাচনের মাধ্যমে নির্বাচিত হন, যদিও গভর্নর সিনেটের শূন্য আসনগুলিতে নিয়োগ প্রদান করতে পারেন। কংগ্রেসে নির্বাচিত সদস্য ৫৩৫ জন; ১০০ জন সিনেটর এবং ৪৩৫ জন প্রতিনিধি। সিনেটরগণ যখন সমান সংখ্যায় বিভক্ত হন তখন মার্কিন যুক্তরাষ্ট্রের উপরাষ্ট্রপতি সিনেটে ভোট প্রদান করতে পারেন। প্রতিনিধি পরিষদে ছয়জন সদস্য ভোট প্রদান করতে পারেন না।

কংগ্রেসের অধিবেশন দুই বছর মেয়াদী, যা বর্তমানে প্রতি জানুয়ারিতে শুরু হয়। বর্তমান কংগ্রেস ১১৭তম। প্রতি জোড় সালের নির্বাচনের দিন কংগ্রেসের নির্বাচন অনুষ্ঠিত হয়। প্রতিনিধি পরিষদের সদস্যরা কংগ্রেসের দুই বছরের মেয়াদের জন্য নির্বাচিত হন। প্রতি দশ বছর পর পর জনশুমারির হিসাব অনুযায়ী প্রত্যেক রাজ্য, কংরেসনাল জেলার জন্য প্রতিনিধির সংখ্যা নির্ধারণ করা হয়। তবে প্রতিটি রাজ্য বা জেলায় অন্তত একজন করে প্রতিনিধি থাকা বাধ্যতামূলক। প্রতিটি অঙ্গরাজ্যের জন্য দুইজন করে ৫০টি রাজ্যের জন্য মোট ১০০ জন সিনেটর নির্বাচিত হন। 

মার্কিন যুক্তরাষ্ট্রের সংবিধানের প্রথম অনুচ্ছেদ অনুযায়ী কংগ্রেস সদস্যের বয়স সর্বনিম্ন ২৫ বছর (প্রতিনিধি) অথবা ৩০ বছর (সিনেট), কমপক্ষে সাত বছর (প্রতিনিধি) অথবা নয় বছর (সিনেট) ধরে মার্কিন যুক্তরাষ্ট্রের নাগরিক এবং প্রতিনিধিত্বকারী রাজ্যের অধিবাসী হতে হবে। উভয় কক্ষের সদস্যরা সীমাহীন সংখ্যক বার পুনঃনির্বাচনের জন্য দাঁড়াতে পারে।

১৭৮৯ সালে মার্কিন যুক্তরাষ্ট্রের সংবিধান কর্তৃক কংগ্রেস অব দ্যা কনফেডারেশনকে প্রতিস্থাপনের মাধ্যমে কংগ্রেস প্রতিষ্ঠিত হয়েছিল। যদিও আইনগতভাবে বাধ্যতামূলক নয়, তবে ১৯শ শতক থেকে কংগ্রেস সদস্যরা সাধারণত দুটি প্রধান দল, ডেমোক্রেটিক পার্টি এবং রিপাবলিকান পার্টির একটির সাথে যুক্ত থাকেন। খুব কম ক্ষেত্রেই কোনো সদস্য তৃতীয় কোনো দলের সাথে যুক্ত অথবা স্বতন্ত্র থাকেন।

তথ্যসূত্র
---------

1. ↑  "Membership of the 116th Congress: A Profile"। *Congressional Research Service*। পৃষ্ঠা ৪। জানুয়ারি ১৪, ২০২১ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০। ৫০টি অঙ্গরাজ্য, ডিসট্রিক্ট অব কলাম্বিয়া, গুয়াম, ইউএস ভার্জিন দ্বীপপুঞ্জ, আমেরিকান সামোয়া, উত্তর মারিয়ানা দ্বীপপুঞ্জ এবং পুয়ের্তো রিকো থেকে ৫৪১ জন ব্যক্তি নিয়ে কংগ্রেস গঠিত উদ্ধৃতি টেমপ্লেট ইংরেজি প্যারামিটার ব্যবহার করেছে (link)

টীকা
----

1. ↑  স্বতন্ত্র সিনেটরগণ (অ্যাঙ্গাস কিং এবং বার্নি স্যান্ডার্স) আনুষ্ঠানিকভাবে ডেমোক্রেটিক পার্টির সাথে ককাস করেন।
অন্য ব্যবহারের জন্য ফিডব্যাক (দ্ব্যর্থতা নিরসন) দেখুন।
একটি প্রতিক্রিয়া লুপ যেখানে একটি প্রক্রিয়ার সমস্ত আউটপুট সেই প্রক্রিয়ার কার্যকারণ ইনপুট হিসাবে উপলব্ধ
**ফিডব্যাক** ঘটে যখন একটি সিস্টেমের আউটপুটগুলিকে কারণ-এবং-ইফেক্টের একটি চেইনের অংশ হিসাবে ইনপুট হিসাবে ফিরিয়ে দেওয়া হয় যা একটি সার্কিট বা লুপ গঠন করে।  সিস্টেমটি তখন নিজের মধ্যে *ফিড ফিড* বলা যেতে পারে। প্রতিক্রিয়া সিস্টেমে প্রয়োগ করার সময় কারণ এবং প্রভাবের ধারণাটি সাবধানে পরিচালনা করতে হবে:

> Simple causal reasoning about a feedback system is difficult because the first system influences the second and second system influences the first, leading to a circular argument. This makes reasoning based upon cause and effect tricky, and it is necessary to analyze the system as a whole. As provided by Webster, feedback in business is the transmission of evaluative or corrective information about an action, event, or process to the original or controlling source.
> 
> — Karl Johan Åström and Richard M.Murray, *Feedback Systems: An Introduction for Scientists and Engineers*
> 

1. ↑  Andrew Ford (২০১০)। "Chapter 9: Information feedback and causal loop diagrams"। *Modeling the Environment*। Island Press। পৃষ্ঠা 99 *ff*। আইএসবিএন 9781610914253। Andrew Ford (2010). "Chapter 9: Information feedback and causal loop diagrams". *Modeling the Environment*. Island Press. pp. 99 *ff*. ISBN 9781610914253. This chapter describes causal loop diagrams to portray the information feedback at work in a system. The word *causal* refers to cause-and-effect relationships. The word*loop* refers to a closed chain of cause and effect that creates the feedback.
2. ↑  "feedback"। MerriamWebster। সংগ্রহের তারিখ ১ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Karl Johan Åström; Richard M. Murray (২০০৮)। "§1.1: What is feedback?"। *Feedback Systems: An Introduction for Scientists and Engineers*। Princeton University Press। পৃষ্ঠা 1। আইএসবিএন 9781400828739। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  Online version found here.